Publication: Magyar Közlöny
Issue: MK-1998-53 (Year: 1998, Number: 53)
Era: 1990-2004
Section: 5/1992. (I. 30.) AB határozata szerint az Alkotmány 57. §
Paragraph Index: 459

(5) bekezdésében foglalt „jogorvoslathoz való jog, mint alkotmányos alapjog immanens tartalma az érdemi határozatok tekintetében a más szervhez vagy ... ugyanazon szervezeten belüli magasabb fórumhoz való fordulás lehetősége.” (ABH 1992. 27, 31.) A Met. szabályozása ezen alkotmányos követelménynek eleget tesz, hiszen az államigazgatási szervezetrendszeren belüli jogorvoslat lehetősége — a fentiek szerint — biztosított. Az ügyfélnek ezen túlmenően lehetősége van arra is, hogy — a munkaügyi felügyelő, illetőleg a felügyelőség vezetője felettes szerve által — az ügy érdemében hozott jogerős határozat törvényességének felülvizsgálatát a bíróságtól kérje [Áe. 72. § (1) bek.]. Ezáltal megvalósul az Alkotmány 50. § (2) bekezdésének követelménye is, amely szerint: „A bíróság ellenőrzi a közigazgatási határozatok törvényességét.” Az indítványozó hivatkozik az Alkotmány 57. § (1) bekezdése (bírósághoz fordulás joga) sérelmére is, az Alkotmánybíróság álláspontja szerint azonban ezen alapjog nem sérül a Met. szabályai, illetve azok alkalmazása során. A jelen határozat Indokolása III/1.3. pontjában az Alkotmánybíróság már rámutatott arra, hogy a munkaügyi ellenőrzés alkalmával nem a munkáltató és a munkavállaló közötti — közvetlenül bírósági hatáskörbe tartozó — munkaügyi jogvita eldöntéséről van szó, hanem a munkáltató hatósági ellenőrzéséről (s annak függvényében kötelezéséről, bírságolásáról). Erre figyelemmel a jogállamiság követelményének a bírósági út Alkotmány 50. § (2) bekezdése szerint történő megnyitása is eleget tesz. Dr. Sólyom László s. k., az Alkotmánybíróság elnöke Dr. Ádám Antal s. k., Dr. Bagi István s. k., alkotmánybíró előadó alkotmánybíró Dr. Erdei Árpád s. k., Dr. Holló András s. k., alkotmánybíró alkotmánybíró Dr. Kilényi Géza s. k., Dr. Kiss László s. k., alkotmánybíró alkotmánybíró Dr. Lábady Tamás s. k., Dr. Németh János s. k., alkotmánybíró alkotmánybíró Dr. Tersztyánszky Ödön s. k., alkotmánybíró Alkotmánybírósági ügyszám: 750/B/1997/10. egyes kormányrendeletek hatályon kívül helyezéséről szóló 94/1998. (V. 13.) Korm. rendelet 1. §-a helyesen:

Source: https://magyarkozlony.hu/hivatalos-lapok/2f460552b2bafaa1899d025cc55b451bef42ad01/dokumentumok/e7aeb5ac6c1039f2f9969c7eddda6b088df73866/letoltes